15.

U glavi VI. dodaje se sljedeći članak: „Članak 136.a Fleksibilnost među stupovima 1. Do 31. prosinca 2013. države članice mogu odlučiti da učine dostupnim u obliku dodatne potpore za mjere u okviru programa ruralnog razvoja koji se financira iz EPFRR-a kako je utvrđeno Uredbom (EU) br. 1305/2013 Europskog parlamenta i Vijeća (18), do 15 % svojih godišnjih gornjih granica za kalendarsku godinu 2014. određenih u Prilogu VIII. ovoj Uredbi i svojih godišnjih gornjih granica za kalendarske godine od 2015. do 2019. određenih u Prilogu II. Uredbi (EU) br. 1307/2013 Europskog parlamenta i Vijeća (19). Sukladno tome, odgovarajući iznos više nije dostupan za dodjelu izravnih plaćanja. Odluka iz prvog podstavka priopćuje se Komisiji do 31. prosinca 2013. Tom se odlukom utvrđuje postotak naveden u tom podstavku koji može varirati ovisno o kalendarskoj godini. Države članice koje ne donesu odluku iz prvog podstavka u pogledu kalendarske godine 2014. mogu do 1. kolovoza 2014. donijeti odluku u pogledu kalendarskih godina od 2015. do 2019. One o svakoj takvoj odluci obavješćuju Komisiju do tog datuma. Države članice mogu odlučiti preispitati odluku iz ovog stavka s učinkom od kalendarske godine 2018. Ni jedna odluka utemeljna na takvom preispitivanju ne dovodi do smanjenja postotka o kojem je obaviještena Komisija u skladu s prvim, drugim i trećim podstavkom. Države članice obavješćuju Komisiju o svim odlukama utemeljenima na takvom preispitivanju do 1. kolovoza 2017. 2. Države članice koje koje ne donesu odluku iz stavka 1. mogu do 31. prosinca 2013. odlučiti staviti na raspolaganje za izravna plaćanja do 15 %, ili u slučaju Bugarske, Estonije, Španjolske, Latvije, Litve, Poljske, Portugala, Rumunjske, Slovačke, Finske, Švedske i Ujedinjene Kraljevine, do 25 % iznosa dodijeljenog za potporu za mjere u okviru programa ruralnog razvoja koje se financiraju iz EPFRR-a za razdoblje 2015. – 2020., kako je utvrđeno u Uredbi (EU) br. 1305/2013. Posljedično tome, odgovarajući iznos više nije dostupan za mjere potpore u okviru programa ruralnog razvoja. Odluka iz prvog podstavka priopćuje se Komisiji do 31. prosinca 2013. Tom se odlukom utvrđuje postotak iz tog podstavka koji može varirati ovisno o kalendarskoj godini. Države članice koje ne ne donesu odluku iz prvog podstavka u pogledu financijske godine 2015. mogu do 1. kolovoza 2014. donijeti tu odluku u pogledu financijskih godina 2016. – 2020. One o svakoj takvoj odluci obavještavaju Komisiju do tog datuma. Države članice mogu odlučiti preispitati odluku iz ovog stavka s učinkom za financijske godine 2019. i 2020. Ni jedna odluka utemeljena na takvom preispitivanju ne dovodi do povećanja postotka o kojem je obaviještena Komisija u skladu s prvim, drugim i trećim podstavkom. Države članice obavješćuju Komisiju o svakoj odluci utemeljenoj na takvom preispitivanju do 1. kolovoza 2017. 3. Kako bi se uzele u obzir odluke o kojima su države članice dostavile obavijest u skladu sa stavcima 1. i 2., Komisija je ovlaštena donijeti delegirane akte u skladu s člankom 141.a za preispitivanje gornjih granica iz Priloga VIII. (18) Uredba (EU) br. 1305/2013. Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013, str. 487)." (19) Uredba (EU) br 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013, str. 608).”"